< Programok

A CodeBlocks beüzemelése

Szerző: Sallai András

Copyright © Sallai András, 2011, 2016, 2020

Licenc: GNU Free Documentation License 1.3

Web: http://szit.hu

Bevezetés

Ez a leírás a CodeBlocks beüzemeléséről szól, wxWidgets programozói könyvtár és wxSmith vizuális fejlesztő kiterjesztésével.

A wxSmith a CodeBlocks egy kiterjesztése, amihez szükség van a wxWidgets, C++ programozói könyvtárra. Megnézzük, hogyan kell telepíteni a CodeBlocks mellé a wxWdigets programozói könyvtárat, Windowson és Debian GNU/Linuxon.

Beszerzés

Windows

CodeBlocks fejlesztői környezet

Látogassuk meg a weboldalt:

http://www.codeblocks.org

Válasszuk „Downloads” menüpontot:

Weblapon ehhez hasonlót kell lássunk:

Download the binary release

Kattintás után, következő binárisok tölthető le:

codeblocks-20.03-setup.exe
codeblocks-20.03-setup-nonadmin.exe
codeblocks-20.03-nosetup.zip
codeblocks-20.03mingw-setup.exe
codeblocks-20.03mingw-nosetup.zip
codeblocks-20.03-32bit-setup.exe
codeblocks-20.03-32bit-setup-nonadmin.exe
codeblocks-20.03-32bit-nosetup.zip
codeblocks-20.03mingw-32bit-setup.exe
codeblocks-20.03mingw-32bit-nosetup.zip

Válasszuk a codeblocks-20.03mingw-setup.exe csomagot. Az első csomagot csak akkor válasszuk ha telepítve van MinGW és tudjuk mit csinálunk.

wxWidgets C++ könyvtárak

Két lehetőségünk van. Vagy forrásból tesszük fel, vagy már előre lefordított binárisból. Az utóbbi kényelmesebb lehet. Ha bináris mellett döntünk csak le kell szednünk a wxPack csomagot és telepítenünk. A wxPack esetén válasszuk a „Latest Version (wxWidgets v2.8.12)” verziót.

https://github.com/rjpcomputing/wxpack/wiki (bináris)

https://www.wxwidgets.org (forrás és bináris)

Ha forrásból szeretnénk feltelepíteni több formátum is rendelkezésre áll. Windowsos rendszer esetén nekünk a wxMSW formátumra van szükségünk ezt töltsük le.

Telepítés

Windows

CodeBlocks telepítése

Telepítjük a codeblocks-10.05mingw-setup.exe csomagot szokásos kattintgatással.

Alapesetben a CodeBlocks a következő helyre települ:

c:\Program Files\CodeBlocks

wxWidgets telepítése

Ha a wxPack bináris csomagot választottuk, akkor csak kattintgatással telepítenünk kell.

Ha forrást választottuk, telepítjük a wxMSW-2.8.9-Setup.exe csomagot a kattintgatással.

Alapesetben a wxWidgets a c:\wxWidgets-2.8.9 könyvtárba telepszik.

Ez csak forrás, most le kell fordítani. Ehhez szükségünk lesz a CodeBlocksal együtt települt MinGW-re. Telepítés követően ez a könyvtár nincs útvonalban (PATH), útvonalba kell tennünk (hogy a mingw32-make parancsot bárhonnan futtathassuk).

A könyvtár amit útvonalba kell tennünk itt található:

C:\Program Files\CodeBlocks\MinGW\bin

Ennek módja: Vezérlőpult → Rendszer → Speciális → Környezeti változók → Rendszerváltozók → PATH

A wxWidgets fordítása: „Start” menü → „Futtatás” → „cmd”

cd \
cd wxWidgets-2.8.9\build\msw
mingw32-make -f makefile.gcc BUILD=debug UNICODE=1 SHARED=1 MONOLITHIC=1 clean
mingw32-make -f makefile.gcc BUILD=debug UNICODE=1 SHARED=1 MONOLITHIC=1
mingw32-make -f makefile.gcc BUILD=release UNICODE=1 SHARED=1 MONOLITHIC=1

A két utolsó lépés 40 percig is eltarthat.

Debian GNU/Linux 10

CodeBlocks fejlesztői környezet

Telepítés:

apt install codeblocks

wxWidgets C++ könyvtárak

apt-get install libwxbase3.0-0 libwxbase3.0-0-dbg libwxbase3.0-dev
apt-get install libwxgtk3.0-0 libwxgtk3.0-0-dbg libwxgtk3.0-dev
apt-get install wx3.0-headers wx3.0-i18n wx-common

A wxSmith plugin a codeblocks-contrib csomagban található, amely nem telepszik automatikusan:

apt-get install codeblocks-contrib

Használat

Használat Windows, Linux rendszeren

Először be kell állítanunk a CodeBlocksban, hol találjuk a wxWidgets könyvtárakat. Be lehetne állítani projektben is, de akkor ha átvisszük egy másik gépre a forrást (a projektet), ott nem biztos, hogy lefordul, ha más a wxWidgets útvonala. Ezért a CodeBlockban globális változóban állítom be a wxWidgets elérési útját.

Settings → Global varibales … →

Current Variable: wx

Builtin fileds base: c:\wxWidgets-2.8.9

A Current Variable értékét állítsuk be wx-re. Ha még nem lenne wx változó, akkor hozzuk létre a „New” nyomógombbal.

(Tapasztalat: Ha a c:\wxWidgets-2.8.10\ könyvtárban fordítottam le a a wxWidgetset, akkor más könyvtárba másolva nem működik. A wxWidgets alapú program fordításakor hibaüzenetet kapunk.)

Most már készíthetünk projektet.

wxWidgets projekt készítése

File → New → Projekt

Kiválasztom: wxWidgets Project

Go

A projekt varászló ugrik elénk.

Az első képernyőn csak tájékoztató, kattintsunk a „Next” gombra.

Válasszuk ki a wxWidgets 3.0.x verziót, ha nem az lenne kijelölve. „Next” gomb.

Adjuk meg mi lesz a projekt neve, hol tároljuk azt.

Elég ha a projekt nevét és helyét megadjuk (felső két mező)

„Next” gomb

Tulajdonos adatai ha szükséges. „Next” gomb.

Kiválasztjuk a wxSmith vizuális fejlesztő eszközt és megadjuk, hogy Frame alapú programot akarunk:

Preferred GUI Builder: wxSmith

Application Type: Frame Based

„Next” gomb;

Ha beállítottuk a wxwidgets könyvtár helyét globális változóban, akkor itt megmaradhat a $(#wx). „Next” gomb.

Compiler alapértelmezetten „GNU GCC compiler” és hagyjuk így, hacsak nem tudjuk mit csinálunk.

Legyen bepipálva a 'Create „Debug” configuration' és a 'Create „Release” configuration'.

wxWidgets library settings:

Use wxWidgets DLL - bejelölve

wxWidgets is built as a monolithic library - bejelölve

enable Unicode - bejelölve

Minden más hagyjunk nem bejelölve. „Next” gomb.

Ha mindent jól csináltuk a vizuális fejlesztői felület ugrik elénk.

Megjegyzés: Ha projektbe mentjük el az wxWidgets útvonalát, más rendszeren esetleg nem fog lefordulni a projekt!

A wxwidgets használatához segítség: wxwidgets

Ékezetes használat

Windows XP rendszeren, a CodeBlocks és a wxWidgets rendszer együtt használva gondot okoz ha magyar ékezetes karaktereket használunk például a komponensek felirataiban. A hibaüzenet így néz ki:

.. |converting to execution character set: Illegal byte sequence|

Ezt egy egyszerű beállítással kivédhetjük:

Settings -> Compiler and debugger ... -> Other options:
-finput-charset=iso-8859-2

Persze az igazi megoldás az, ha eleve angol nyelvűre írjuk meg a programot, használjuk a gettext rendszert, majd lefordítjuk magyarra. Az így elkészült program eleve alapból két nyelvű lesz, és fordítható bármely más nyelvre.

Szögletes bezáró zárójel

Magyar kiosztású billentyűzeten a szögletes bezáró zárójel nem üthető le telepítés után. Egy mozdulattal törölhetjük a beállítást:

Settings -> Editor ... -> Keyboard shortcuts -> Commands: -> Search -> Goto function...

A „Remove” gombra kattintva töröljük a billentyűkombinációt.

CodeBlocks pluginek

A CodeBlocks pluginjairól találunk információt itt:

http://wiki.codeblocks.org/index.php?title=Code::Blocks_Plugins

Készülőben van egy Dev-Pack plugin is.

Megjegyzés

Teljesítménybeli gondok miatt nem sikerült monolitikus wxWidgets-et fordítani. Így a MONOLITHIC=0 beállítással fordítottam. wxWidgets-2.8.12. Ekkor a CodeBlocks felkínálja mely részeit szeretném használni a wxWidgetsnek. Négyet ezekből nem tudok kiválasztani, azok nem használhatók. Ezek a következők:

wxDbGrid

wxOdbc

wxGl

wxQa

Kapcsolódó linkek

http://en.wikipedia.org/wiki/Codeblocks

http://hu.wikipedia.org/wiki/Code::Blocks

http://wxpack.sourceforge.net